Hillar Muidar Rootare

Hillar Muidar Rootare (26. aprill 1928 Tallinn – 2. oktoober 2008 Atlanta, USA)http://www.geni.com/people/Dr-Hillar-Rootare/6000000001629347459 oli eesti päritolu keemik.Eesti teaduse biograafiline leksikon, 3. köide

Elulugu
Põgenes 1944 Rootsi ja sealt 1946 USA-sse. Lõpetas 1949 Lincolni Keskkooli Jersey Citys (New Jersey, USA) ja 1952 Wagneri Kolledži New Yorgis, Ph.D. (1973, Michigani Ülikool, Ann Arbor), väitekiri "Free suface energies, heats of solution and heats of immersion of calcium apatite powders". Oli keemik mitmes koondises aastast 1957, 1966–1973 Michigani Ülikooli stomatoloogiakooli uurimisassistent ja 1973–1977 vanemuurija, 1977–1982 uurija ettevõttes Micromerities Instrument (Georgia) ja aastast 1982 ettevõttes Quantachrome (New York).

Teadustöö
Uurimisvaldkond: tehisluude saamiseks sobivad materjalid, nende paakumisprotsess, pooride suuruse jaotumise mõõtmine ja reguleerimine poorsetes materjalides. Ameerika Keemiaühingu, Sigma Xi, Ameerika Metallide Ühingu jm liige. Üle 40 teaduspublikatsiooni.

Teoseid
 Surface areas from mercury porosimeter measurements (kaasautor C. Prenzlow). // J. Phys. Chem. 71 (1969) 8
 A review of mercury porosimetry. // Adwanced Experimental Techniques in Powder Metallurgy. New York, 1970.

Viited

Kirjandus
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 106
 American Men and Women in Science 6 (1986), 274.


Kategooria:Eesti keemikud
Kategooria:Ameerika Ühendriikide keemikud
Kategooria:Eestlased Ameerika Ühendriikides
Kategooria:Michigani Ülikooli vilistlased
Kategooria:Sündinud 1928
Kategooria:Surnud 2008